A BIZOTTSÁG 1775/2004/EK RENDELETE
(2004. október 14.)
a 2003/2004-es gazdasági évre a cukorágazatban a termelési illeték összegének megállapításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a cukorágazat piacának közös szervezéséről szóló, 2001. június 19-i 1260/2001/EK tanácsi rendeletre (1) és különösen annak 15. cikke (8) bekezdése első francia bekezdésére,
mivel:
(1)
A cukorágazatban a kvótarendszer alkalmazására vonatkozó részletes szabályozás megállapításáról szóló, 2002. február 20-i 314/2002/EK bizottsági rendelet (2) 8. cikke meghatározza, hogy a termelési alapilleték összegét és a B díj összegét, továbbá szükség esetén, az 1260/2001/EK rendelet 16. cikke (2) bekezdésében említett cukorra, izoglukózra és inulinszirupra vonatkozó együtthatót, az előző gazdasági évre vonatkozóan október 15-ig kell megállapítani.
(2)
A 2003/2004-es gazdasági évre, az 1260/2001/EK rendelet 15. cikke (1) és (2) bekezdéseivel összhangban előrelátható összveszteség, a szóban forgó cikk (3) és (4) bekezdéseivel összhangban oda vezet, hogy az alapilleték esetében annak összegét 2 %-ban, míg a B díj esetében 27,050 %-ban kell meghatározni.
(3)
Az ismert adatok alapján és az 1260/2001/EK rendelet 15. cikke (1) bekezdését alkalmazva előre látható összveszteséget teljes egészében fedezni kell az alapilletékből származó bevételből és a B díjból. Ezért a 2003/2004-es gazdasági évre nem szükséges megállapítani a szóban forgó rendelet 16. cikke (2) bekezdésében említett együtthatót.
(4)
A Cukorpiaci Irányítóbizottság az elnöke által kitűzött határidőn belül nem nyilvánított véleményt,
ELFOGADTA EZT A RENDELETET:
1. cikk
A 2003/2004-es gazdasági évre a cukorágazatban a termelési illetékek megállapított összege a következő:
a)
A és B cukor esetében a termelési alapilleték 12,638 euró fehércukor-tonnánként;
b)
B cukor esetében a B díj 170,929 euró fehércukor-tonnánként;
c)
az A és B izoglukóz esetében a termelési alapilleték 5,330 euró szárazanyag-tonnánként;
d)
B izoglukóz esetében a B díj 73,014 euró szárazanyag-tonnánként;
e)
A és B inulinszirup esetében a termelési alapilleték 12,638 euró cukorral/izoglukózzal megegyező szárazanyag-tonnánként;
f)
B inulinszirup esetében a B díj 170,929 euró cukorral/izoglukózzal megegyező szárazanyag-tonnánként.
2. cikk
Ez a rendelet az Európai Unió Hivatalos Lapjában való kihirdetése napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. október 14-én.